DA
3.7.2023
Den Europæiske Unions Tidende
C 235/61
— Sjette anbringende om tilsidesættelse af de principper, der er opstillet i retspraksis i henhold til dommen i sagen Di Prospero mod Kommissionen, og tilsidesættelse af vedtægtens artikel 27 og lighedsprincippet, idet meddelelsen om udvælgelsesprøve ikke tillod deltagelse i både udvælgelsesprøve AD7 og AD9, selv om nogle ansøgere, der havde ansøgt om deltagelse i udvælgelsesprøve AD9, ex officio blev overført til reservelisten efter udvælgelsesprøve AD7. — Syvende anbringende om tilsidesættelse af princippet om ligebehandling af ansøgerne og manglende objektiv bedømmelse af ansøgerne på grund af manglende stabilitet i udvælgelseskomitéen som følge af hyppige ændringer i dens sammensætning og manglende »shadowing« (observation) fra formandens side.
Sag anlagt den 12. maj 2023 — Braunschweiger Versorgungs mod EUIPO — B.F. Energy (BF energy) (Sag T-245/23) (2023/C 235/74) Stævningen er affattet på engelsk Parter Sagsøger: Braunschweiger Versorgungs AG & Co. KG (Braunschweig, Tyskland) (ved advokat C. Drzymalla) Sagsøgt: Den Europæiske Unions Kontor for Intellektuel Ejendomsret (EUIPO) Den anden part i sagen for appelkammeret: B.F. Energy Srl (Rom, Italien)
Oplysninger vedrørende sagen for EUIPO Ansøger af det omtvistede varemærke: B.F. Energy Srl Det omtvistede varemærke: Ansøgning om EU-varemærket BF energy — registreringsansøgning nr.
18 336 443 Sagen for EUIPO: Indsigelsessag Den anfægtede afgørelse: Afgørelse truffet den 17. februar 2023 af Andet Appelkammer ved EUIPO (sag R 1646/2022-2)
Påstande — Den anfægtede afgørelse annulleres. — Der gives afslag på ansøgningen om det omtvistede varemærke. — EUIPO og den anden part i sagen tilpligtes at betale sagsomkostningerne, herunder omkostningerne i forbindelse med sagens behandling ved appelkammeret.
Anbringender — Tilsidesættelse af artikel 8, stk.
1, litra b), i Europa-Parlamentets og Rådets forordning (EU) 2017/1001 med hensyn til den brede offentligheds opmærksomhedsniveau. — Tilsidesættelse af artikel 8, stk.
1, litra b), i Europa-Parlamentets og Rådets forordning (EU) 2017/1001 med hensyn til tegnenes visuelle, fonetiske og begrebsmæssige lighed. — Tilsidesættelse af artikel 8, stk.
1, litra b), i Europa-Parlamentets og Rådets forordning (EU) 2017/1001 med hensyn til helhedsvurderingen af, om der foreligger en risiko for forveksling.